Jim Gordon

James Beck «Jim» Gordon (født 14. juli 1945) er en amerikansk trommeslager, perkusjonist, pianist og låtskriver. Han var en av musikkbransjens mest etterspurte studiomusikere på 1960- og 1970-tallet, og har spilt med artister og band som for eksempel John Lennon, George Harrison, Eric Clapton, The Beach Boys, Alice Cooper, Frank Zappa og Steely Dan. Han ble i 1983 fengslet for mordet på sin mor, og soner en dom på 16 år til livstid. Han fikk senere diagnosen schizofreni.

Karriere 
Gordon begynte sin karriere som trommeslager for Everly Brothers i 1963 som 17-åring, og han ble snart en av bransjens mest etterspurte studiomusikere i Los Angeles. Han spilte blant annet på The Beach Boys' kritikerroste album Pet Sounds i 1966. Hans samarbeide med Eric Clapton begynte i 1969, først som trommeslager i bandet Delaney & Bonnie hvor Clapton var gitarist og senere startet de bandet Derek and the Dominos, hvor de skrev blant annet låten «Layla» sammen. Gordon spiller forøvrig både trommer og pianodelen som avslutter låten.

Han spilte på flere sanger på albumene Imagine og Somtime In New York City med John Lennon. I 1970 spilte han i Joe Cockers turné-band, og i 1972 var han med på Frank Zappas «Grand Wazoo»-turné. 

På slutten av 1970-tallet var han hyppig plaget av at han hørte stemmer inne i hodet sitt, spesielt sin mors stemme. Beklageligvis ble han feildiagnosistert, og ble behandlet for alkoholisme. Dette skulle vise seg å bli skjebnesvangert da han 3. juni 1983 slo sin mor med en hammer og stakk henne med kniv slik at hun døde. Først i 1984, under rettssaken, fikk han diagnosen schizofreni. Hans advokat klarte imidlertid ikke å bevise at Gordon var utilregnelig i gjerningsøyeblikket, og Gordon ble dømt til 16 år til livstid med mulighet for senere løslatelse. Han har flere ganger søkt om prøveløslatelse, men i 2013 ble han nektet dette og kan ikke søke igjen før tidligst i 2018.

Diskografi (utvalg) 

 Duane Allman Anthology (orgel, piano og trommer)
 Joan Baez From Every Stage; Diamonds and Rust; Gulf Wind 
 The Beach Boys «Good Vibrations»; Spirit of America; Pet Sounds
 Jackson Browne Saturate Before Using (orgel), The Pretender
 The Byrds The Notorious Byrds Brothers
 Glen Campbell  Wichita Lineman
 The Carpenters Horizon; A Kind of Hush
 Eric Clapton  Layla and Other Assorted Love Songs; Derek & the Dominos in Concert; Derek & the Dominos- Live at the Fillmore; 
 Gene Clark Gene Clark with the Gosdin Brothers
 Joe Cocker Mad Dogs and Englishmen
 Alice Cooper Alice Cooper Goes to Hell; Lace and Whiskey
 Crosby, Stills, Nash & Young Box Set
 Delaney & Bonnie To Bonnie from Delaney; On Tour with Eric Clapton and Friends
 John Denver
 Donovan Life Is a Merry-go-round; Yellow Star; Operating Manual For Spaceship Earth; Lazy Daze  
 Neil Diamond Beautiful Noise (conga, trommer, koring)
 Everly Brothers Heartaches & Harmonies 
 Art Garfunkel Angel Clare
 Lowell George  Thanks I'll Eat It Here
 Hall & Oates Bigger than the Both of Us
 Merle Haggard Same Train, Different Time    
 George Harrison All Things Must Pass, Extra Texture; Living in the Material World 
 Jim Henson The Muppet Movie
 John Lee Hooker Endless Boogie
 Carole King
 B.B. King In London; The Best of B.B.King
 John Lennon It's So Hard; Imagine; The Plastic Ono Band- Sometime in New York City
 Gordon Lightfoot Sundown; Gord's Gold; Cold on the Shoulder
 Country Joe McDonald Classics 
 Dave Mason  Alone Together
 The Monkees Monkees; More of the Monkees; Instant Replay
 Randy Newman Randy Newman; 12 Songs
 Harry Nilsson  Nilsson Schmilsson; Aerial Ballet
 Van Dyke Parks Discover America
 Tom Petty Playback  
 Emitt Rhodes American Dream 
 Minnie Riperton Adventures in Paradise 
 Johnny Rivers Last Boogie in Paris; Blue Suede Shoes  
 Linda Ronstadt Don't Cry Now
 Leon Russell  The Shelter People; Will O' The Wisp
 Seals & Crofts Humming Bird 
 John Sebastian Tarzana Kid 
 Carly Simon No Secrets
 Phil Spector Back to Mono (1958–1969) 
 B. W. Stevenson Pass This Way; Calabasas 
 Barbra Streisand Barbra Joan Streisand 
 Souther-Hillman-Furay Band
 Redeye Redeye
 Steely Dan Pretzel Logic
 John Stewart Phoenix Concerts 
 Mel Tormé Mel Tormé Collection 
 Traffic Welcome to the Canteen; The Low Spark of High Heeled Boys
 John Travolta Best of John Travolta
 Tom Waits The Heart of Saturday Night
 Mason Williams Classical Gas; Phonograph Record 
 Frank Zappa Apostrophe; Läther; Imaginary Diseases; Wazoo

Referanser

Eksterne lenker 
 
 Drummerworld.com – Jim Gordon
 Diskografi
  Drummers of Steely Dan

Trommeslagere fra USA
Pianister fra USA
Låtskrivere fra USA
Studiomusikere fra USA
Grammy Award-vinnere
Personer fra Los Angeles